Root deel straf aan Windies uit | Netwerk24
12 Februarie 2019 06:29
’n Kapteinsbeurt deur Joe Root het Engeland gehelp om die derde dag se spel van die derde toets teen die Wes-Indiese Eilande met ’n voorsprong van 448 af te sluit.
England se kaptein, Joe Root, erken die applous van die skare toe hy sy honderdtal bereik het. Foto: Reuters
Engeland sal Dinsdag sy tweede kolfbeurt op Gros Islet, voortsit op 325/4, met Root (111*, 209 b) en Ben Stokes (29*, 59 b) voor die penne.
Die besoekers het Maandag sy kolfbeurt op 19/0 hervat nadat die Windies, wat reeds die reeks beklink het, in antwoord op die Engelse se eerstebeurttelling van 277 slegs 154 kon aanteken.
Engeland se aanvangskolwers, Rory Burns (10, 22 b) en Keaton Jennings (23, 99 b), het egter nie Maandag lank voor die paaltjies vertoef nie.
Ná die twee het Joe Denly 69 lopies bygedra voordat Shane Dowrich hom agter die paaltjie van Shannon Gabriel se boulwerk af uitgevang het. – Sportredaksie
Meer oor: Wes-Indiese Eilande | Krieket | Joe Root | Engeland
Gewonde Engelse boul Windies kis
Windies boul Engelse deurmekaar